b'\n_START_ARTICLE_\nRomsdalsstigen Via Ferrata\n_START_PARAGRAPH_\nRomsdalsstigen Via Ferrata ligger i \xc3\x85ndalsnes, Rauma kommune i M\xc3\xb8re og Romsdal, og best\xc3\xa5r av to tilrettelagte klatreruter langs fjellet Nesaksla.  _NEWLINE_Romsdalsstigen Via Ferrata har to klatreruter: Introveggen og Vestveggen. Begge gir gode fotomuligheter og fantastisk utsikt over Romsdalsfjella og Rauma elv som slynger seg ned dalen. Introveggen, som tar 3\xe2\x80\x934 timer, \xc3\xa5pnet i 2017 og er for de som gjerne vil pr\xc3\xb8ve en via ferrata for f\xc3\xb8rste gang, det trengs ingen tidligere klatreerfaring og har vanskelighetsgrad B. Vestveggen, som tar 5\xe2\x80\x936 timer, er noe mer utfordrende og tidligere erfaring fra klatring er en fordel i tillegg til over gjennomsnittet god fysisk form. Vestveggen har vanskelighetsgrad D.'